У наставку утакмице Црвена звезда је још одлучније нападала, желели су изабраници Владана Милојевића да стигну до другог гола, али Спартак се веома организовано бранио и, помало изненађујуће, покушавао да украде што више времена. Немања Милић је био први адут Милојевића у наставку, али је после петнаестак минута добио ударац и није био у могућности да настави утакмицу, па је у игру ушао Славиљуб Срнић.